Document ID: 32002D0890

Απόφαση της Επιτροπής
της 21ης Οκτωβρίου 2002
για την τροποποίηση της απόφασης 1999/215/ΕΚ για την αποδοχή των αναλήψεων υποχρεώσεων που προτάθηκαν σε σχέση με τη διαδικασία αντιντάμπινγκ όσον αφορά τις εισαγωγές σπάγκων για δεσίματα ή δεματιάσματα από πολυπροπυλένιο, καταγωγής Πολωνίας, Τσεχικής Δημοκρατίας και Ουγγαρίας και για την περάτωση της διαδικασίας όσον αφορά τις εισαγωγές καταγωγής Σαουδικής Αραβίας
(2002/890/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1), όπως τροποποιήθηκε τελευταία από τον κανονισμό (ΕΚ) αριθ. 2238/2000(2), και ιδίως το άρθρο 8,
Μετά από διαβουλεύσεις με τη συμβουλευτική επιτροπή,
Eκτιμώντας τα ακόλουθα:
Α. ΠΡΟΗΓΟΥΜΕΝΗ ΔΙΑΔΙΚΑΣΙΑ
(1) τον Μάρτιο του 1999, το Συμβούλιο με τον κανονισμό (ΕΚ) αριθ. 603/1999(3), όπως τροποποιήθηκε τελευταία από τον κανονισμό (ΕΚ) αριθ. 1657/2001(4), επέβαλε οριστικούς δασμούς αντιντάμπινγκ στις εισαγωγές σπάγκων για δεσίματα ή δεματιάσματα από πολυπροπυλένιο, καταγωγής Πολωνίας, Τσεχικής Δημοκρατίας και Ουγγαρίας.
(2) Στο πλαίσιο αυτής της διαδικασίας, η Επιτροπή, με την απόφαση 1999/215/ΕΚ(5), όπως τροποποιήθηκε τελευταία από την απόφαση 2000/324/ΕΚ(6), αποδέχτηκε ανάληψη υποχρέωσης ως προς τις τιμές που πρότεινε, μεταξύ άλλων, η ουγγρική εταιρεία Tiszai Vegyi Kombinat Rt εφεξής ("η εταιρεία").
Β. ΕΘΕΛΟΝΤΙΚΗ ΑΝΑΚΛΗΣΗ ΑΝΑΛΗΨΗΣ ΥΠΟΧΡΕΩΣΗΣ
(3) Μετά τις αλλαγές των εμπορικών δραστηριοτήτων της, η εταιρεία ενημέρωσε την Επιτροπή σχετικά με το ότι επιθυμούσε να ανακαλέσει την ανάληψη υποχρέωσής της. Έτσι, η επωνυμία της εν λόγω εταιρείας πρέπει να διαγραφεί από τον κατάλογο των εταιρειών των οποίων οι αναλήψεις υποχρεώσεων έχουν γίνει αποδεκτές στο άρθρο 1 παράγραφος 1 της απόφασης 1999/215/EΚ.
Γ. ΤΡΟΠΟΠΟΙΗΣΗ ΤΗΣ ΑΠΟΦΑΣΗΣ 1999/215/EK
(4) Με βάση τα ανωτέρω, ο κατάλογος των εταιρειών των οποίων οι αναλήψεις υποχρεώσεων έχουν γίνει αποδεκτές στο άρθρο 1 παράγραφος 1 της απόφασης 2000/324/EK πρέπει να τροποποιηθεί.
(5) Παράλληλα με αυτή την απόφαση, το Συμβούλιο, με τον κανονισμό (ΕΚ) αριθ. 2011/2002(7) ανακάλεσε την απαλλαγή από τους δασμούς αντιντάμπινγκ που έχει χορηγηθεί στις εξαγωγές αυτής της εταιρείας και επέβαλε σ' αυτές οριστικό δασμό αντιντάμπινγκ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ανακαλείται η ανάληψη υποχρέωσης που πρότεινε η εταιρεία Tiszai Vegyi Kombinat Rt.
Άρθρο 2
Το άρθρο 1 παράγραφος 1 της απόφασης 1999/215/ΕΚ αντικαθίσταται από το ακόλουθο κείμενο: "1. Γίνονται αποδεκτές οι αναλήψεις υποχρεώσεων που πρότειναν οι παραγωγοί που αναφέρονται κατωτέρω, στο πλαίσιο της διαδικασίας αντιντάμπινγκ, όσον αφορά τις εισαγωγές στην Κοινότητα σπάγκων για δεσίματα ή δεματιάσματα από πολυπροπυλένιο, καταγωγής Πολωνίας, Τσεχικής Δημοκρατίας και Ουγγαρίας.
ΘΕΣΗ ΠΙΝΑΚΑ "
Άρθρο 3
Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 21 Οκτωβρίου 2002.

Labels: 3
4
1
5